runetrust/blame-folketinget-dk huggingface dataset:
Tove Videbæk (KD), 2004-10-26:
Ambitionen om at have bredde omkring de enkelte elementer i denne strukturreform er da fortsat en ambition, vi har, og derfor må jeg altså anholde – og det mener jeg virkelig dybtfølt positivt, det her – når fru Margrethe Vestager siger, at det bare bliver sådan en skueproces.
Jacob Mark (SF), 2021-03-04:
Vi har lærere, der oplever storebrødre, som ikke vil acceptere, at deres småbrødre bliver undervist i holocaust eller Israel-Palæstina-konflikten; lærere, der oplever at blive chikaneret, fordi de fortæller om pornografiens historie; lærere, der bliver truet af forældre, fordi de underviser i en novelle om homoseksuelle; lærere, der ikke kan undervise i Muhammedkrisen eller vise Muhammedtegningerne uden at blive truet på livet af skjulte facebookprofiler; og lærere, der får kastet flasker efter sig, fordi de bruger udklip af Jyllands-Posten i undervisningen.
Søren Søndergaard (EL), 2004-04-13:
Det havde jo været en anden situation, hvis den danske stat var gået ind og havde anlagt en klage, og derfor må vi i bagklogskabens lys sige, at Danmark altså bærer et vist medansvar for, at der er mennesker, der er blevet udsat for, at deres klage har ført til, at de er forsvundet.
Bent Hindrup Andersen (EL), 1997-12-16:
Da vi ikke er betænkningsberettigede i udvalget, skal jeg her give udtryk for Enhedslistens stilling til det endelige lovforslag. Vi kan støtte det endelige lovforslag med følgende bemærkninger: Vi støtter lovforslaget, ikke fordi det er særlig godt, men fordi det er meget svært at gå imod alene på det grundlag, at der er uenighed om selve formen og den argumentation, som ministeren har ledsaget lovforslaget med.
Birthe Rønn Hornbech (V), 2004-11-17:
Både statsministeren og hr. Jens Rohde er medlemmer af folkekirken, og de har altså en opfattelse, som jeg for så vidt deler, nemlig at hvis det var sådan, at der kom et massivt krav fra et stort flertal i folkekirken i morgen, så ville jeg da ingen indvendinger have imod, at ministeren autoriserede et ritual, der var kommet frem på den måde, det sædvanligvis sker i den danske folkekirke.
Peter Juel Jensen (V), 2015-04-07:
For virkeligheden er, minister, når vi sådan kommer rundt på valgobservationer og vi sidder til møder i OSCE, at der så er mange af de tidligere østlande, hvor de undrer sig meget over, at man forventer, at de inviterer til at observere valgene, men at der ikke er mange vestlige lande, der gør det; det er faktisk efterhånden kun Amerika, som inviterer på valgobservationer.
Tom Behnke (FP), 1999-02-11:
Det, der jo er spændende at se, er, at hvor regeringen tidligere var imod, at de ældre skulle have en reel klagemulighed, så kan vi høre ordførerne i dag stå og lovprise, at den ordning er blevet gennemført. Det er jo rart at se, at man på den måde kan blive klogere. Vi har i Fremskridtspartiet tidligere foreslået, at der skal være et egentligt retskrav på at modtage hjemmehjælp.
Keld Albrechtsen (EL), 2001-02-21:
I den forbindelse vil jeg godt spørge, om det så også betyder, at ministeren ikke kan tilslutte sig det forslag, som formanden for Folketingets Europaudvalg kom med i Politiken for et par dage siden, hvor han hævdede, at vi skulle tage stilling til alle forslagene inden for mobilitetsområdet i én samlet pakkeløsning.
Kim Behnke (FRI), 2000-04-04:
Når jeg dristede mig til i en enkelt indskudt sætning at være lidt polemisk, så skal jeg beklage det, hvis det er blevet misforstået. Hvis vi skal være helt ærlige, så tror vi aldrig, at den situation opstår, hvor der er tilstrækkeligt med boliger til unge studerende, for hvorfor er det så ikke forlængst sket fyldest? Derfor var bemærkningen om, at den dag, hvor Københavns Kommune har så mange ungdomsboliger og kollegier, at der ikke er brug for denne færgeby længere, kunne man sejle den til en anden by, polemisk ment.
Peter Skaarup (DF), 2005-04-21:
Det er glimrende, og netop af de grunde, som fru Anne Baastrup nævner her, har SF's formand, hr. Holger K. Nielsen, også i valgkampen sagt, at det eneste rigtige nok er et forbud mod Hizb-ut-Tahrir, at det er det eneste, der kan dæmme op for det her.
Morten Messerschmidt (DF), 2020-12-17:
Men hvis vi skriver ind i planloven, at dansk kultur og danske kulturtræk i landskabet har forrang, er der pludselig en legitim adgang til at kunne sige, at man ikke vil have de der moskéer eller man ikke vil have minareter eller man ikke vil have bønnekald, eller hvad det nu måtte være.
Kristian Thulesen Dahl (DF), 2016-10-06:
Man skal huske, at når vi har den ordning, er det jo bl.a. også, fordi vi anerkender, at der er seniorer, som har nogle år, før de har mulighed for at komme på efterløn – altså, hvis de mister jobbet – hvor de faktisk er i en særlig vanskelig situation.
Niels Flemming Hansen (KF), 2022-03-03:
Der er den her hurdle omkring, at man skal udvikle en helt ny brændstofinfrastruktur til lufthavnene, hvis man skal have 100 pct., og derfor mener jeg, at vejen derhen er at følge luftfartens eget forslag om det her langsigtede iblandingskrav for bæredygtige flybrændstoffer.
Jesper Langballe (DF), 2005-12-15:
Jeg vil spørge hr. Thomas Adelskov: Er det rigtigt, at der på et tidspunkt var nogen diskussion om de her ting, som vi taler om nu, og så blev der til klaring udfærdiget et bilag, hvori der ganske tydeligt står, at matchgruppe 1-4 er omfattet af det her i forbindelse med 300-timersreglen, og at den blev accepteret hele vejen rundt om bordet?
Pia Gjellerup (S), 2005-11-24:
Det er det, der har givet inspiration til forslag som det, SF har fremsat her, og også medvirker til, at et parti som Socialdemokratiet gerne vil støtte det, og synes hr. Christian Wedell-Neergaard ikke, det ville være ret fornuftigt, hvis man gav hjemmel til, at de honorarer kunne tilgå kommunekassen?
Line Barfod (EL), 2003-01-31:
Jeg synes, vi skulle gøre det nemmere for unge at komme ind og optjene ret til dagpenge i modsætning til i dag, hvor man har strammet og strammet igennem mange år. Så synes jeg, at folk skal have ret til at få en ydelse, især når de er faldet igennem dagpengesystemet, som de gør i dag, og ender i et sort hul helt uden indkomst.
Michael Aastrup Jensen (V), 2007-01-23:
Vi har i Venstre længe ønsket at komme de brodne kar i transportbranchen til livs, og da vi for knap et år siden behandlede en række beslutningsforslag vedrørende indførelsen af en såkaldt klippekortordning for overtrædelsen af reglerne om dyretransport, var vi bestemt heller ikke afvisende over for nye initiativer på området.
Leila Stockmarr (EL), 2025-04-23:
Her er det en forudsætning, at vi har tillid til ministerens inddragelse af os; ellers kan vi jo ikke vide, om vi er på rette vej eller på vej ud af kurs, hvor vi svigter vores grønne løfter og juridiske forpligtelser over for hinanden, over for klimaet og over for danskerne.
Keld Albrechtsen (EL), 2003-03-19:
Man behøver altså ikke megen fantasi for at forestille sig, hvilken forfærdelig verden vi kommer til at leve i, hvis også Kina og Indien i kommende årtier, hvor de bliver supermagter, indtager den tilsvarende holdning, at de bare kan føre krig, hvis de kan få nogle regeringsansatte jurister til at skrive under på, at det såmænd nok er lovligt.
Kaare Dybvad (S), 2017-05-23:
når man så betaler den lave husleje, og når der er de her 180.000 boliger, der har en relativt lav husleje, sådan at almindelige mennesker kan få sig en bolig, så gør det jo også, at når en forælder udlejer en bolig, bliver den også udlejet til en lav husleje.
Søren Pape Poulsen (KF), 2018-05-15:
Så selv om jeg anerkender det store tab, det kan være, selvfølgelig, at få stjålet et kæledyr, må jeg fastholde den gældende retsstilling, hvor der lægges vægt på de konkrete omstændigheder ved et tyveri og ikke på, hvilken type værdi der er blevet stjålet.
Marianne Jelved (RV), 2010-11-26:
Det er bare utilfredsstillende, at vi sidder og forhandler relativt mange penge i globaliseringsforligskredsen, som bl.a. vedrører professionshøjskoler og universiteter, og først bagefter får at vide, at der nu skal spares ekstraordinært meget på finansloven for næste år, fordi der er en forøget aktivitet; og det rammer universiteter og professionshøjskoler.
Lars Løkke Rasmussen (V), 2010-06-02:
Jeg er fuldstændig enig i, at det kun er fantasien, der sætter grænser for, hvordan man kan brandskatte folk, og hvis man vil lave en særlig bankdirektørskat eller en særlig virksomhedsdirektørskat eller andre former for skatter målrettet virksomheder, initiativrigdom og virkelyst, hvilket gør, at folk hellere vil bo i et andet land end Danmark, så er hele værktøjskassen jo åben.
Karina Lorentzen Dehnhardt (SF), 2021-10-26:
Selv om jeg må synes, at det er en lille smule bagvendt at fjerne strafrabatten, fordi hele justitssystemet ressourcemæssigt er vanrøgtet og sagsbehandlingstiden er blevet for lang, fordi der ikke er tilført de nødvendige ressourcer til domstolene og til politiet i tide, så synes jeg alligevel, at vi skal gå den vej.
Karen Hækkerup (S), 2014-01-29:
Men der skal vi jo så bare huske på, hvad det er for nogle ting, der er blevet gjort – det var ganske rigtigt under den tidligere borgerlige regering – nemlig at man i højere og højere grad har sagt, at hvis man overhovedet har mulighed for at give folk et indrejseforbud, så er det det, man gør.
Keld Albrechtsen (EL), 2004-02-05:
Men det er jo, fordi jeg har det udgangspunkt, at hvis valget står mellem at acceptere nogle industrielle produktionsmetoder, som måske kan gøre en produktion lidt billigere, eller sikre, at mennesker slipper for at skulle indtage fødevarer med gift, ja, så må vi betale den omkostning, det er at have et landbrug og en fødevareproduktion, som ikke medfører forgiftning af kroppen.
Niels Helveg Petersen (RV), 1999-11-03:
Altså, Seattle er begyndelsen til en proces, der vil tage mindst 3 år, hvor vi undervejs bliver nødt til også her i landet at drøfte med os selv: Hvor skal vi nu lægge vægten, hvor skal vi kaste vores lod i vægtskålen i det store, store arbejde, der forestår?
Marianne Jelved (RV), 1999-11-16:
Og der kan jeg jo oplyse over for Folketinget og offentligheden, at 182 medlemslande i Valutafonden i disse uger, måneder, år, drøfter, hvordan vi får fælles standarder for den finansielle sektor i hele verden for at undgå den type krise, som Sydøstastien-krisen var et udtryk for.
Margrethe Vestager (RV), 2005-03-29:
Og det er ofte en betingelse for voksnes læring, at man rent faktisk er i et voksenuddannelsesmiljø, som respekterer den livsverden og den erfaring, som man er i som voksen, og derfor er et andet uddannelsesmiljø end det, som måske er præget af 1. g'ernes mere eller mindre disciplinerede uddannelsesliv.
Christina Egelund (LA), 2015-11-10:
I forhold til de 500 millioner, som skal finansieres inden for rammen af udviklingsbistand, synes jeg, at man med rette kan sætte spørgsmålstegn ved, om det er en rigtig prioritering at bruge 500 mio. kr. af vores udviklingsbistand i en tid, hvor flygtningekrisen i og omkring Syrien eskalerer dag for dag.
Anders Samuelsen (LA), 2017-05-05:
Danmark er i disse år selv engageret i internationale væbnede operationer, og vi er i den forbindelse ekstremt opmærksomme på både de forpligtelser, som påhviler os i form af beskyttelse af civile og navnlig børn, og de overordnede politiske mål, som vores deltagelse i disse operationer er udtryk for.
Niels Helveg Petersen (RV), 1998-05-06:
Og nu kender jeg hr. Aage Frandsen igennem mange år, og jeg vil tro, at hvis vi i Danmark havde afskaffet en ret til at få løn, når man strejker, ville hr. Aage Frandsen have meldt sig på barrikaderne for at forsvare de strejkendes ret til løn, mens de strejker.
Jette Gottlieb (EL), 1999-02-25:
Ministeren har den mulighed at lave et nyt hyrdebrev, der er lige så klart som brevet til Ringkøbing Amt og Tilsynsrådets afgørelse og væsentligt klarere end det hyrdebrev, der i første omgang blev udsendt, eller ministeren kan præcisere loven, og den eneste måde, det kan gøres på, er ved at definere funktioner.
Mona Juul (KF), 2023-10-05:
Derfor er jeg også nødt til sige til ordføreren: Det er jo på jeres vagt, at vi lige pludselig er gået i bakgear; det er på jeres vagt, at I er kommet med et pivringe forslag til at nå klimamålet i 2025; det er på jeres vagt, at åben dør-ordningen er smækket i; det er på jeres vagt, at vi klapper mere ad aftaler, end vi rent faktisk får dem implementeret.
Anders Fogh Rasmussen (V), 2003-06-03:
Vi har givet kommunerne mulighed for at give forældre tilskud til at passe deres børn i hjemmet, og foreløbig har 100 kommuner givet forældrene dette tilbud. Vi har udvidet det frie valg af daginstitution, så forældrene kan vælge en daginstitution uden for den kommune, hvor familien bor, og næste skridt bliver at udvide det frie valg til at omfatte
Marianne Jelved (RV), 2002-05-28:
Når Venstres ordfører fra denne talerstol refererer undersøgelser, der påstår noget, som nyere undersøgelser dementerer voldsomt, så stikker der noget under stolen, så er det, fordi Venstre godt ved, at det forslag, de nu vedtager, er meget, meget dårligt begrundet.
Christian Rabjerg Madsen (S), 2025-05-21:
Når man siger, at nu kan Socialdemokratiet endelig føle med krigsramte børn, er man ude i en dehumanisering af mig og mit parti, som er fuldstændig uden for nummer, og man er meget, meget tæt på at bevæge sig ind i det segment, der råber »børnemorder« efter ledende politikere her i landet.
Søren Krarup (DF), 2011-05-24:
Jeg er da slet ikke i tvivl om, at hr. Niels Helveg Petersen vil sige, som han allerede har gjort, at vi må ønske, at Bent Jensens historiske arbejde fremkommer hurtigst muligt, fordi den viden om, hvad historien faktisk indeholder, er nødvendig for det folk, der har brug for at høre sandheden.
Frank Jensen (S), 2003-06-03:
Jeg er da glad for hr. Søren Søndergaards tilslutning til vores holdning til, at aktivering er noget, der tager udgangspunkt i det enkelte menneske, det enkelte individ, og at der skal være progression, som det hedder, altså at der skal være fremskridt i det projekt, der sættes i gang, for at sikre, at det enkelte menneske kommer ud af en passiv forsørgelse.
Christina Egelund (M), 2024-05-08:
Lige præcis den retning, som spørgeren nævner her, altså at man kan starte på en akademisk bachelor og finde ud af, at man hellere vil have en professionsbachelor, vil der jo inden for rammerne være god mulighed for, også uden at man rammer loftet, selvfølgelig afhængig af hvor lang tid man er på den akademiske bachelor.
Ole Sohn (SF), 2004-05-26:
»Hvor mange milliarder kroner pr. år mangler der, om nogen, efter ministerens opfattelse, for at vi fremover kan finansiere »velfærd i samme omfang som i dag«, og hvis dette tal er mindre end de 60 mia. kr., som Velfærdskommissionen kommer frem til, hvad er så de vigtigste grunde til forskellen i vurderingen?«
Jens Christian Lund (S), 2006-03-15:
Jeg kan lige forklare formanden for Trafikudvalget, at det, vi vedtog, da vi vedtog L 84, var, at de hovedveje, som optræder i L 84, skulle være erhvervslivets transportkorridorer; altså, det, som vi arbejdede for, var, at erhvervslivet skulle have bedst mulige vilkår for at køre på disse veje.
Anne Grete Holmsgaard (SF), 2006-04-18:
Men altså endnu en gang: Hvis det nu passer, som teleselskaberne siger, at det ikke kan lade sig gøre at registrere de her masteoplysninger, er hr. Per Ørum Jørgensen så villig til rent faktisk også at tage det ud af forslaget som en forpligtelse, sådan at vi ikke gør Folketinget helt til grin ved at gennemføre noget, som måske viser sig ikke at kunne lade sig gøre rent praktisk i hverdagen?
Line Barfod (EL), 2004-03-31:
Om vi skal acceptere, at man hver gang flytter grænsen en lille smule. Hele tiden vil der komme nye sager, hele tiden vil forskerne kunne noget nyt på det her område, og spørgsmålet er, om man skal acceptere at flytte grænsen lidt, hver gang forskerne kan noget nyt. Det har jo været diskuteret også i nogle af de svar, vi har fået fra ministeren, om der kunne være tilfælde, hvor man ville presse på for at få lov til at abortere det foster, der kunne hjælpe det syge barn.
Anfinn Kallsberg (FF), 2005-05-31:
Selvfølgelig er det landsstyret og derved den færøske autoritet, som skal spille kortet ud, og jeg ved også, at alle de forhandlinger, som der har været imellem Færøerne og Danmark med hensyn til overtagelsesloven og med hensyn til større kompetence på det udenrigspolitiske område, netop er udmøntet i, at der sker ændringer i det politiske landskab.
Simon Emil Ammitzbøll (LA), 2011-01-25:
Derfor synes vi også, det er fint, at regeringen lægger sig på en forholdsvis stram linje inden for direktivet, sådan at man sørger for ikke at udstrække pinen længere end højst nødvendigt, men sørger for også at sende et klart signal om, at hvis nogen skal søge asyl i Danmark, er det, fordi de også skal være, kan man sige, inden for rammen af dem, som er interessante at vurdere i forhold til en asylbehandling.
Frank Jensen (S), 2001-02-06:
Forud for rådsmødet blev Retsudvalget og Europaudvalget orienteret om afgørelsen, som i øvrigt blev forelagt for Europaudvalget med henblik på forhandlingsoplæg. Fra dansk side er vi klar til at bringe det fulde Schengenregelsæt i anvendelse med virkning fra den 25. marts.
Gitte Lillelund Bech (V), 2010-02-23:
Der står også, at Australien forventer at godkende anskaffelsen af næste leverance på minimum 58 JSF-fly i 2012, og endelig vil Australien overveje at anskaffe en tredje omgang JSF-fly, så det samlede antal bliver på i alt ca. 100 fly.
Claus Hjort Frederiksen (V), 2003-12-05:
Det ene er, at en bestemmelse, der giver fuld ret til løn i opsigelsesperioden for personer, der afskediges under barselorlov, alene vil være en begunstigelse af lønmodtagergrupper med lange opsigelsesvarsler, mens det omvendt ingen betydning vil have for kvinder med korte opsigelsesvarsler.
Kathrine Olldag (RV), 2020-12-15:
Hvis man måske havde presset lidt hårdere på eller var kommet regeringen mere i møde, kunne det også være, man kunne have fortsat på samme måde som Venstre, der bed sig fast i forhandlingsbordet og var med til at realisere en reform, som jo ikke kunne realiseres under den tidligere regering, fordi man dér ikke kunne få enderne til at mødes.
Morten Helveg Petersen (RV), 2006-12-13:
De forudsætninger er jeg helt med på at man kan diskutere helt åbent, men man kan vel dårligt diskutere det forhold, at en øget velstand fører til en øget efterspørgsel efter offentlige ydelser, og at det på lang sigt lægger pres på de offentlige finanser, er vel sådan rimelig entydigt.
Benedikte Kiær (KF), 2011-03-02:
Vil de f.eks. lave om på den måde, som ledelsen er indrettet på, ved at de selv kan bestemme, om det, jeg har løftet af regler og bureaukrati på 170 mio. kr., skal bruges på børneområdet, på daginstitutionsområdet eller noget helt andet, er det ikke noget, jeg mener vi fra Christiansborgs side skal blande os i, for det er det, der er det kommunale selvstyre.
Ole Sohn (SF), 2003-10-22:
Vi har den opfattelse, at it-udstyr skal være så billigt som overhovedet muligt, men vi har til gengæld også den opfattelse, at ophavshavernes rettigheder skal respekteres på nøjagtig samme måde, som vi anerkender, at en PH-lampe ikke må kopieres, og dér går jeg ud fra, at når vi snakker erhvervspolitik, så er hr. Kim Andersen sikkert hundrede procent enig med mig.
Christine Antorini (S), 2005-06-14:
Jeg er rigtig glad for, at Dansk Folkeparti og regeringen lige præcis med hensyn til L 106 har valgt at være knap så ideologiske og faktisk har givet nogle beføjelser til regionsrådene, som, så vidt jeg kan se, ikke kan findes i nogen af de andre 47 forslag, der er om kommunalreformen.
Anne-Mette Winther Christiansen (V), 2010-10-14:
Og det skyldes primært to ting: Ordningen hører i forvejen med til et område, hvor eleverne er bedre stillet end de øvrige elever, vi har i vores uddannelsessystem. Der er 2.000 kr. til forskel mellem den laveste elevløn og den højeste SU-sats, altså sådan at eleverne her, som har lønnet praktik, har 2.000 kr. mere til rådighed, end vores SU-modtagere har, og alligevel har de altså haft dette ekstra, at de har fået en bonus, når de har færdiggjort deres ungdomsuddannelse.
Morten Dahlin (V), 2023-11-30:
Jeg håber i den grad, at fru Susie Jessens parti vil lytte – lytte til landbruget, der er kommet med en direkte opfordring til Danmarksdemokraterne: Stop de korslagte armes politik, meld jer ind i forhandlingerne, tag et ansvar for at fremtidssikre dansk fødevareproduktion.
Keld Albrechtsen (EL), 1999-10-13:
Alligevel kan man jo undre sig lidt over, at SF så alligevel ligesom står med hatten i hånden og spørger regeringen, om den ikke godt vil arbejde for en bred regeringskonference, hvor SF's forestillinger om et andet EU indgår - man vil have et helt andet EU end det, man altså erkender faktisk ikke eksisterer.
Kristian Thulesen Dahl (DF), 2001-03-21:
Tværtimod har jeg fået et svar, der giver meget stærk anledning til at tro, at det naturligvis stadig væk er national kompetence at vurdere, om man vil lave sanktioner, som man gjorde over for Østrig, og selv om landene så hedder EU-landene, kan de også gøre det, suppleret måske af Norge og USA og hvem, der ellers var med i Østrigsanktionerne.
Villy Søvndal (SF), 2003-10-30:
Jeg forstår den korte bemærkning på den konstruktive måde, at Venstre vil være med til at lave de konstruktive bidrag, der gør, at vi i fællesskab kan lave en lov, der bliver rigtig god; en lov, der sikrer, at de grupper, som har brug for to boliger, ikke bliver glemt, men samtidig sikrer, at der ikke står tomme boliger i en situation, hvor der er boligmangel.
Per Clausen (EL), 2008-04-04:
Så vil jeg bare til allersidst om fordelingen på de enkelte kommuner sige: Jeg tror, det er vigtigt - det skal bare være min opfordring til dem, der kommer til at forhandle det - at man ser på de konkrete behov i kommunerne, for der findes også små kommuner, som har narkomaner, som har meget, meget store problemer, og for de små kommuner kan ganske få narkomaner med store problemer være en meget, meget stor økonomisk belastning.
Lars Boje Mathiesen (NB), 2021-10-12:
Jeg vil godt invitere hr. Torsten Gejl med til at besøge og snakke med nogle af de borgerlige homoseksuelle eller transpersoner, som der også er derude, og som har måttet starte deres egen forening, fordi de har følt sig udskammet og ikke inkluderet i den forening, fordi de f.eks. mener, at der kun er to køn.
Morten Homann (SF), 2003-02-04:
Det er åbenlyst, at DSB gjorde en gevaldig indsats, og nu får vi et voksende overskud i kassen her, et overskud, som regeringen flår ud af den kollektive trafik for at finansiere sit fortvivlende skattestop, samtidig med at Venstre har brudt sine løfter fra valgkampen om, at også billetpriserne var beskyttede af det.
Helga Moos (V), 2003-01-22:
Med hensyn til hvad der er giftigst, om det er det, vi hælder på planterne, plantebeskyttelsesmidler, eller om det er det, som planterne selv laver, fremgår det tydeligt af den rapport fra 1998, der handler om, hvorvidt vi skulle lægge om til økologi, og hvad det ville koste - nu kan jeg ikke lige huske, hvad den hedder - at der er over, mener jeg, 20 dødsfald om året på grund af naturlige planteforgiftninger, og at der var en margin på 1.000 ned til forgiftninger i forbindelse med pesticider.
Tina Nedergaard (V), 2003-12-02:
I Venstre finder vi det også hensigtsmæssigt, at der ikke skelnes mellem årsagen til den reducerede mulighed for sideløbende at have erhvervsarbejde under uddannelsen, men at der lægges op til en individuel vurdering, som sikrer, at den ekstra støtte går til de personer, som har et reelt behov herfor.
Nick Hækkerup (S), 2021-04-27:
Og lad mig starte med bare for en god ordens skyld at sige, at regeringen som bekendt allerede er i gang med at se på, hvordan man kan begrænse brugen af strafrabat, som er begrundet i lang sagsbehandlingstid, fordi det er afgørende for retsfølelsen, at offeret ikke skal opleve, at en straffesag trækker ud, og herefter oplever, at gerningsmanden får nedsat sin straf af samme grund.
Ole Stavad (S), 1999-11-17:
Dér har jeg ladet mig overbevise af de folk, jeg har mødt, om, at hvis man skal rende rundt og samle små boner og kvitteringer, og man i øvrigt bor i en campingvogn, man måske endda bruger både privat og erhvervsmæssigt, så vil det være ualmindelig besværligt.